29/11/2019 | Administración LocalMunicipal
Sada
Secretaría
Bases da convocatoria para a confección dunha bolsa de emprego para posibles contratacións laborais temporais de conserxes (PS 24-19)

Polo Decreto desta Alcaldía núm.2268/2019, do 21 de novembro, aprobáronse as seguintes bases de convocatoria de selección de persoal: É o obxecto destas bases regular o procedemento de selección para a confección dunha bolsa de emprego para a contratación laboral temporal de postos de conserxe, pertencentes ao grupo V do Convenio Colectivo, e sempre e cando se requira unha cobertura áxil ou urxente para atender ás demandas de persoal. Agás naqueles casos nos que en virtude dunha subvención outorgada ao efecto ou outra normativa de referencia así o estableza, a presente bolsa de emprego será a canle única de selección do persoal laboral temporal para a cobertura de postos temporais de conserxe Os postos vacantes de carácter temporal correspondentes á categoría sinalada, que poderán ser cubertas mediante unha das persoas integradas na bolsa de emprego serán aquelas que se produzan como consecuencia dalgún dos seguintes supostos, consonte aos artigos 2,3 e 4 do Real Decreto 2720/1998, de 18 de decembro, polo que se desenvolve o artigo 15 do Estatuto dos traballadores en materia de contratación de duración determinada: a) A existencia de prazas vacantes cando non sexa posible a súa cobertura por persoal laboral fixo b) A substitución transitoria das persoas titulares dos postos c) A execución de obras/servizos de carácter determinado d) Atender exixencias circunstanciais do mercado, acumulación de tarefas ou exceso de pedidos, aínda tratándose da actividade normal da empresa. Por un prazo máximo de seis meses dentro dun período de doce meses. A contratación poderá facerse a xornada completa ou parcial, segundo as necesidades do Concello. As retribucións básicas do posto serán ás correspondentes ao grupo V de persoal laboral (equiparadas ao grupo de clasificación de funcionarios E/Agrupacións profesionais), o nivel de Complemento de Destino e o complemento específico determinarase co chamamento correspondente. As funcións serán equiparadas ás propias do posto de conserxe de educación e cultura consonte á Relación de Postos de Traballo vixente do Concello de Sada, agás naqueles supostos de execución de programas de carácter temporal, para realización de servizos determinados que poderán axustarse ao contido do programa. Para poder participar no proceso selectivo os aspirantes haberán de reunir, con referencia ao último día do prazo de presentación de instancias, os seguintes requisitos: a) Ser español, sen prexuízo do disposto no artigo 57 do EBEP. b) Ter cumpridos dezaseis (16) anos de idade e non exceder a idade máxima de xubilación forzosa. c) Estar en posesión do certificado de escolaridade, equivalente ou superior. d) Non ter sido separado mediante expediente disciplinario do servizo de calquera das Administracións Públicas, nin estar incurso en causa de incapacidade ou incompatibilidade para o exercicio de funcións públicas de conformidade coa Lei 53/1984, do 26 de decembro, de incompatibilidades do persoal ao servizo das Administracións Públicas. Idénticos requisitos seralles esixido aos nacionais dos demais estados membros da Unión Europea no seu caso. e) Posuír a capacidade funcional para o desempeño das correspondentes funcións. No caso de titulacións obtidas no estranxeiro deberase estar en posesión da credencial que acredite a súa homologación. As instancias solicitando tomar parte nas probas selectivas dirixiranse ao señor Alcalde e presentaranse no Rexistro Electrónico Xeral deste Concello ou nalgún dos lugares previstos no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas, durante o prazo de dez días naturais a partir do seguinte ao de publicación das bases no Boletín Oficial da Provincia. Nas instancias os aspirantes: - Farán constar que reúnen todos e cada un dos requisitos esixidos na Base 2ª - Facilitarán os datos de teléfono e enderezo electrónico necesarios para facer efectivo o chamamento conforme á Base 10ª. - Declararán se desexan o texto dos exames en galego ou castelán. - Achegarán inescusablemente os seguintes documentos: a) Copia do DNI ou, no seu caso, pasaporte. b) Xustificante de pago das taxas de participación (base 4ª). c) No seu caso, copia do título de acreditación do nivel de coñecemento de lingua galega CELGA 2 ou equivalente. Pódese obter un modelo de instancia de participación en probas selectivas do Concello de Sada nas dependencias municipais ou na seguinte ligazón de internet: https://www.sada. gal/ga/a-un-click/impresos (apartado varios) A presentación da instancia para tomar parte no proceso selectivo supón a aceptación e acatamento de todas e cada unha das bases desta convocatoria, así como o consentimento do solicitante para o tratamento dos seus datos persoais coa finalidade de levar a cabo a selección. Así mesmo, os solicitantes prestan o seu consentimento para que o seu nome e número de documento identificativo sexan comunicados mediante a súa exposición nos taboleiros de anuncios e na páxina web do Concello para todo o relacionado co proceso selectivo. Co obxecto de coñecer a presentación das instancias noutros rexistros administrativos ou nas oficinas de correos e poder realizar o seu seguimento, nestes supostos, os solicitantes deberán comunicalo durante o mesmo prazo de presentación de instancias, remitindo copia escaneada da solicitude presentada e rexistrada, ao correo electrónico: persoal@sada. gal indicando como asunto: PS LISTCOR19 outros rexistros/correos. As taxas de participación do proceso selectivo son de seis euros (6,00€), consonte á Ordenanza fiscal núm.6, que se ingresarán -indicando como concepto: Taxas PS 24-19 LISTCOR e o DNI do aspirante- nunha das seguintes contas do Concello de Sada: ABANCA ES24/2080/5161/8731/1000/5369 BANCO PASTOR ES55/0238/8109/9606/6000/0173 Serán devoltos unicamente no caso de que o/a aspirante non sexa admitido ao proceso selectivo, é dicir, se resulta excluído definitivamente. A ausencia de aboamento das taxas de participación, dentro do prazo de presentación de instancias, determinará a exclusión do/a aspirante e no poderá ser obxecto de emenda. En ningún caso a presentación e pago da taxa suporá a substitución do trámite de presentación da instancia.5.1.- Rematado o prazo de presentación de instancias, o Alcalde ditará resolución que se publicará no Taboleiro de Edictos do Concello, e na páxina web municipal (www.sada. gal), declarando aprobada a listaxe provisional de persoas admitidas e excluídas, con indicación, se é o caso, das causas de exclusión e outorgando o prazo improrrogable de 3 días hábiles seguintes á publicación da dita resolución para emenda de defectos, nos termos do art.68 da Lei 39/2015. De non existir persoas excluídas, aprobarase con carácter definitivo a lista de admitidos.5.2.- Transcorrido o prazo de emenda de defectos, o Alcalde elevará a definitiva a listaxe provisional, no caso de non presentarse reclamacións, ou resolverá as reclamacións e declarará aprobada a listaxe definitiva de persoas admitidas e excluídas, que se publicará no taboleiro de edictos do Concello e na páxina web municipal (www.sada. gal). O Tribunal estará formado por un Presidente, Secretario e 3 vogais, designándose un suplente para cada un dos integrantes. A designación dos membros do Tribunal, titulares e suplentes, farase na resolución da Alcaldía pola que se aprobe a listaxe definitiva de admitidos/as e excluídos/as, de conformidade co establecido no artigo 60 do TREBEP. Todos os vogais deberán contar con nivel de titulación igual ou superior á esixida para o acceso á praza. O Tribunal non poderá constituírse nin actuar sen a asistencia de máis da metade dos membros (titulares ou suplentes, indistintamente). En todo caso, será precisa a asistencia do presidente e do secretario. Os membros do tribunal deberán absterse de intervir, comunicándollo á autoridade competente, cando concorran neles circunstancias das previstas no artigo 28 da Lei 40/2015, de 1 de outubro. Os aspirantes poderán recusar aos membros do tribunal cando concorran as ditas circunstancias, consonte ao artigo 29 da mesma lei. O Tribunal queda facultado para resolver as dúbidas que se presenten e tomar os acordos necesarios para a boa orde do proceso selectivo en todo o non previsto nas bases. O tribunal poderá dispoñer a incorporación de asesores/as especialistas para as probas que considere pertinentes, que se limitarán ao exercicio das súas especialidades técnicas en base exclusivamente as cales colaborarán co órgano de selección. O nomeamento dos asesores/as especialistas realizarase por resolución da Alcaldía. Para os efectos de percepción de asistencias, o Tribunal terá a categoría 3ª das sinaladas no Real Decreto 462/2002 do 24 de maio, sobre indemnizacións por razón do servizo.7ª.- Contido, desenvolvemento e cualificación da fase de oposición: A resolución da Alcaldía aprobatoria da lista definitiva de admitidos e a composición do tribunal, que se publicará no taboleiro de anuncios do Concello e na páxina web municipal: www.sada. gal, fixará tamén a data e máis a hora na que deberá constituírse o tribunal, así como o día e a hora para o comezo das probas selectivas. As persoas aspirantes concorrerán provistos do seu DNI ou documento fidedigno acreditativo da súa identidade a xuízo do tribunal e dos medios materiais necesarios para a práctica das probas, e serán convocadas en chamamento único, quedando excluídos da oposición as que non comparezan, agás casos de forza maior debidamente xustificados e apreciados libremente polo Tribunal. O desenvolvemento da fase de oposición será o seguinte: 1º exercicio: De carácter obrigatorio e eliminatorio que consistirá en contestar por escrito, no tempo máximo de corenta e cinco minutos, un cuestionario de 40 preguntas e catro de reserva, “tipo test” con catro respostas alternativas, sendo só unha delas correcta, determinadas polo tribunal inmediatamente antes de celebrarse a proba e baseado no programa recollido no anexo I da presente convocatoria. O exercicio será cualificado de 0 a 10 puntos, sendo preciso alcanzar un mínimo de cinco puntos para superalo, sendo eliminados aqueles aspirantes que non a obteñan. Cada resposta correcta puntuará 0,25 puntos, as respostas deixadas en branco non puntuarán e cada pregunta incorrecta restará 0,15 puntos. Unha vez finalizado o exercicio, farase público en páxina web municipal (www.sada. gal) o padrón de respostas correctas.2º exercicio: coñecemento da lingua galega. Consistirá na tradución directa e/ou inversa dun ou varios textos, en castelán ou galego, nun tempo máximo de media hora. A valoración deste exercicio será de apto ou non apto. Terá carácter eliminatorio e será obrigatoria a súa realización para aquelas persoas aspirantes que non acreditaran no prazo de presentación de instancias o título acreditativo de coñecemento da lingua establecido na base 3ª. Os textos serán elixidos polo tribunal inmediatamente antes de celebrarse a proba, correspondéndolle ao tribunal determinar o nivel de coñecementos esixidos para superar a proba. Na realización e corrección dos exercicios o tribunal garantirá o anonimato das persoas aspirantes. De producirse empate na puntuación final, dirimirase polo criterio de maior tempo en situación de desemprego que se acreditará polo medio que determine o Tribunal. Na acta da última sesión incluirase a relación dos aspirantes que superaran todos os exercicios da oposición, pola orde de cualificación definitiva. Finalizadas as probas, o Tribunal fará pública no taboleiro de anuncios e páxina web do Concello a relación de aprobados por orde de puntuación e elevará a dita relación á Presidencia da Corporación como proposta para que resolva a súa aprobación como Lista de Emprego para a provisión interina de prazas, que se publicará en igual forma. No prazo de tres días desde a publicación da relación de aprobados os aspirantes integrantes da mesma achegarán ante a Administración os seguintes documentos acreditativos das condicións de capacidade e requisitos esixidos na convocatoria: - Copia cotexada do título esixido nas presentes bases. - Copia cotexada do CELGA 2 ou titulación equivalente que presentaran coa instancia a efectos de exención do segundo exercicio. - Declaración xurada de non estar separado/a mediante expediente disciplinario do servizo de calquera das Administracións Públicas, de non estar en situación de suspensión de funcións, nin estar inhabilitado/a para o exercicio de funcións públicas. - Declaración xurada de non estar incurso en causa de incompatibilidade ou incapacidade. Quen dentro do prazo indicado, e salvo os casos de forza maior, non presentasen a documentación ou da mesma se deducise que carecen dalgún dos requisitos esixidos, non poderán ser incluídos na bolsa de emprego, quedando anuladas todas as súas actuacións, sen prexuízo da responsabilidade en que puidesen incorrer por falsidade nas súas solicitudes de participación. A aprobación definitiva da bolsa de emprego realizarase por resolución do Alcalde que se publicará no taboleiro e na web municipal. A vixencia desta bolsa é de catro anos dende a súa aprobación agás que, esgotado o prazo, estea en tramitación un novo proceso selectivo para o dito posto, en cuxo caso prorrogarase automaticamente a súa eficacia ata a aprobación da nova listaxe resultante do proceso selectivo en curso. Producida algunha das situacións de necesidade de persoal especificadas na base 1ª procederase ao chamamento da persoa a quen corresponda segundo a orde de prelación na lista. Os chamamentos das persoas aspirantes faranse mediante notificación electrónica a través do Sistema de Notificación Electrónica de Galicia, anunciada mediante chamada telefónica e correo electrónico simultaneamente, entre as 8:00 e as 15:00 horas e o/a funcionario/a que os efectúe fará constar mediante dilixencia a súa realización e se tivo ou non resposta, dando un prazo de tres días hábiles para aceptar ou renunciar. A falta de resposta no prazo indicado supón, agás casos de forza maior debidamente acreditados, a exclusión da bolsa de emprego. A persoa aspirante chamada que acepte o nomeamento asinará unha declaración xurada en modelo que se lle facilitará, acreditando que segue cumprindo sen variación as condicións de capacidade e requisitos esixidos na convocatoria ou indicando as variacións producidas desde a súa selección.9.2. A orde de prelación das persoas aspirantes incluídas na bolsa irase modificando cos conseguintes chamamentos de acordo coas seguintes regras: - Se o/a aspirante está prestando servizos neste concello non se lle ofertará ningún posto de traballo ata que non conclúa a súa relación laboral, agás que no novo posto se prevexa unha duración superior a un ano. - Se o/a aspirante chamado/a non puidese ser contratado/a por causa xustificada, conservará a súa orde de prelación na listaxe; en caso contrario, será excluído/a dela. Considéranse causas xustificadas: a) Maternidade, paternidade, acollemento ou adopción legal, durante o período de duración do correspondente permiso e/ou licenza ou período equivalente no caso de persoas desempregadas que se atopen en situacións similares. b) Incapacidade temporal ou enfermidade da persoa aspirante, debidamente acreditada mediante parte de baixa, ou certificado médico expedido pola seguridade Social c) Incoación de dilixencias xudiciais en casos de ser vítima de violencia de xénero d) Coincidencia coa celebración de matrimonio ou unión de feito, debidamente acreditada mediante documento público, durante o período de duración do permiso ou licenza. e) Falecemento, accidente ou enfermidade grave de familiar ata o segundo grao de consanguinidade ou afinidade, durante o período de duración do permiso ou licenza. f) Coidado directo de menores de 0 a 3 anos ou familiares ata o segundo grao de consanguinidade ou afinidade, por razón de idade, enfermidade ou accidente, sempre que se acredite a situación de dependencia ou a necesidade de asistencia por outra persoais g) Estar a prestar servizos nunha Administración pública, empresa ou exercicio de cargo público representativo que imposibilite a asistencia ao traballo h) Outras causas análogas debidamente xustificadas, discrecionalmente apreciadas pola Alcaldía. En todos os casos, a causa de rexeitamento deberá quedar acreditada no expediente, aportándose pola persoa interesada a documentación xustificativa no prazo de 3 días hábiles. - Serán excluídos da bolsa de emprego as persoas integrantes que unha vez contratadas renunciasen ou que fosen separadas do servizo por sanción disciplinaria. - Se unha vez contratado o tempo traballado fose inferior a un ano, retornará ao posto que ocupaba na orde de prelación da lista no momento de ser chamado, se fose igual ou superior a un ano pasará a ocupar o último lugar da lista. No prazo de tres días hábiles a contar desde a notificación do chamamento, a persoa chamara deberá asinar unha declaración xurada en modelo que se lle facilitará, acreditando que segue cumprindo sen variación as condicións de capacidade e requisitos esixidos na convocatoria ou indicando as variacións producidas desde a súa selección e presentará os seguintes documentos. - Certificado médico de non padecer enfermidade ou eiva física que impida o normal desenvolvemento das tarefas correspondentes ao posto de conserxe. - Certificado oficial de acreditación de non ter antecedentes de delitos de natureza sexual. Cumpridos os requisitos sinalados, a Alcaldía procederá a formalizar o correspondente contrato, para o que será debidamente notificado o aspirante seleccionado. Ata a formalización do contrato, o seleccionado non terá dereito a percepción económica ningunha. Se dentro do prazo indicado, salvo casos de forza maior, o aspirante proposto non presentara a documentación ou non acreditara reunir os requisitos esixidos, non poderá ser contratado e quedarán anuladas todas as súas actuacións, sen prexuízo das responsabilidades en que incorrera por falsidade A formalización do contrato terá lugar dentro do prazo de cinco días naturais, a contar dende a data de notificación da resolución de contratación. A persoa contratada estará obrigada a prestar a súa xornada de traballo na medida e forma requiridas polo interese do servizo, de acordo coa lexislación aplicable, e quedará sometida a un período de proba, co alcance previsto no artigo 14 do Estatuto dos Traballadores. Primeira.- Para todo o non previsto nestas Bases será de aplicación supletoria o establecido na Lei 7/1985, do 2 de abril, reguladora das Bases de Réxime Local, na Lei 5/1997, do 22 de xullo, reguladora de Administración Local de Galicia, no Texto Refundido do Estatuto Básico do Empregado Público (TREBEP), no Real decreto lexislativo 781/1986, de 18 de abril, na Lei 2/2015, do 29 de abril, do emprego público de Galicia, no Real decreto lexislativo 2/2015, de 23 de outubro, polo que se aproba o Texto Refundido da Lei do Estatuto dos Traballadores, no Real Decreto 364/1995 e demais lexislación vixente de aplicación. Segunda.- Agás a convocatoria, que se publicará segundo se establece na Base 3ª, os sucesivos actos e comunicacións que se deriven da celebración deste proceso selectivo faranse públicos só a través do Taboleiro de Anuncios da Casa do Concello ou a páxina web municipal (www.sada. gal). Terceira.- Todos os actos administrativos derivados desta convocatoria e da actuación do Tribunal, poderán ser impugnados polos interesados nos casos e na forma establecidos pola Lei do Procedemento Administrativo Común e normas vixentes concordantes.1.- A Constitución Española de 1978. Estrutura. Título Preliminar. Dereitos e deberes fundamentais.2.- O Estatuto de Autonomía de Galicia. As institucións da Comunidade Autónoma.3.- O Municipio. Elementos: territorio e poboación. Competencias dos municipios. A organización municipal. Principios fundamentais. Municipios de gran poboación e municipios de réxime común.4.- O alcalde. Competencias. Forma de elección e cesamento. Os tenentes de alcalde. A Xunta de Goberno Local: composición e atribucións. O Concello. Pleno. Composición e competencias. As comisións informativas.5.- O persoal ao servizo da Administración Local: Clases de Persoal. Dereitos e deberes.6.- Os dereitos dos cidadáns fronte á Administración. Atención ao público, directa e telefónica. Coñecemento, utilización e atención dun servizo telefónico. Envíos e recibos postais.7.- Máquinas auxiliares de oficina: fotocopiadora, franqueadora, destrutora de documentos, telefax, escaner e outras análogas. Utilización e mantemento básico.8. -Coñecementos básicos de informática e internet. Hardware e software. Dixitalización de documentos e a súa conversión noutros formatos. O correo electrónico.9.- Funcións do conserxe. Coñecementos básicos de sistemas de calefacción e de alumeamento interior.10.- Dependencias do Concello de Sada. Situación doutros equipamentos e organismos públicos dentro do termo municipal”. Sada, 25 de novembro de 2019 O alcalde.: Zamir Sbia Bautista